b'\n_START_ARTICLE_\nSkyldforhold\n_START_PARAGRAPH_\nSkyldforhold er et juridisk begreb, der anvendes indenfor obligationsretten. Et skyldforhold best\xc3\xa5r af en eller flere fordringer mellem to parter. Et skyldforhold er enten ensidigt eller gensidigt.\n_START_SECTION_\nEnsidigt skyldforhold\n_START_PARAGRAPH_\nI et ensidigt skyldforhold har kun den ene part (kreditor / fordringshaver) en fordringsret (en fordring) mod den anden part (debitor / skyldner). Hvis man fx lover at kautionere for an anden persons l\xc3\xa5n uden at f\xc3\xa5 noget for det eller lover at give en gave, opst\xc3\xa5r der et ensidigt skyldforhold, hvor man selv er skyldner, og l\xc3\xb8ftemodtageren er fordringshaver.\n_START_SECTION_\nGensidigt skyldforhold\n_START_PARAGRAPH_\nI et gensidigt skyldforhold har parterne fordringer mod hinanden. Der kan v\xc3\xa6re tale om to uafh\xc3\xa6ngige fordringer, men der kan ogs\xc3\xa5 v\xc3\xa6re tale om, at det gensidige skyldforhold hidr\xc3\xb8rer fra en aftale, hvor fordringerne er vederlag for hinanden, fx en aftale om k\xc3\xb8b af en bil for et sum penge. I s\xc3\xa5 er det gensidige skyldforhold et gensidigt bebyrdende skyldforhold.'